burgasdotpro/wikipedia huggingface dataset:
Fantasy literatúra

Fantasy literatúra je druh literatúry populárny predovšetkým u mládeže a detí. Za „otca fantasy“ je považovaný J.R.R. Tolkien, ktorý v roku 1937 svojou knihou Hobit vytvoril nový žaner populárnej literatúry - fantasy literatúra.
Zobrazuje prvky, ktoré sa nezhodujú s realitou, zobrazené javy neexistujú, pravdivosť je vylúčená.
Prvky neskutočnosti sa vyskytovali už v starovekých eposoch, mýtoch a rozprávkach. Neskôr vznikali imaginárne cestopisy, utopické romány, surrealistické romány a horory. Rozmach fantastickej literatúry nastal v 20. rokoch 20. storočia – vznikali rozličné žánre fantasy a sci-fi literatúry
Na Slovensku je najznámejšou autorkou fantasy literatúry Alexandra Pavelková a jej kniha Piesok vo vetre.
Rastislav Štork

Rastislav Štork (* 14. október 1975) je bývalý slovenský hokejový obranca, známy najmä z pôsobenia HKm Zvolen.
Reprezentácia.
V slovenskom drese odohral 8 zápasov, strelil 1 gól.
Anton Šťastný

Anton Šťastný (* 5. august 1959, Bratislava) je bývalý slovenský hokejový útočník, najmladší člen hviezdneho bratského tria, ktoré tvorili okrem neho Peter a Marián.
Klubový hokej.
S hokejom začínal rovnako ako jeho bratia v Slovane Bratislava. V roku 1980 emigroval do Kanady a v tíme Quebec Nordiques niekoľko rokov žiaril so svojimi bratmi. Tomuto klubu ostal verný po celých svojich 9 sezón v NHL, odohral v ňom 716 zápasov, v ktorých dosiahol 688 bodov za 272 gólov a 416 asistencií. Zaraďuje sa medzi legendy NHL, pretože 8 sezón v rade strelil minimálne 25 gólov. Kariéru ukončil prvý raz v roku 1991 vo švajčiarskom tíme Olten. Bol draftovaný hneď dvakrát. V roku 1978 v poslednom amatérskom drafte v 12. kole zo 198. miesta tímom Detroit Red Wings a v roku 1979 vo vstupnom drafte NHL tímom Quebec Nordiques v 4. kole z 83. miesta.
Reprezentácia.
Za Česko-slovenské národné hokejové mužstvo stihol do svojej emigrácie streliť 25 gólov. Reprezentoval na ZOH 1980 v Lake Placid. Pred blížiacou sa olympiádou v Lillehammeri v roku 1994 ho prehovoril jeho brat Peter, aby sa po dvoch rokoch znovu vrátil k hokeju. Za novotvoriace sa Slovenské národné hokejové mužstvo odohral 15 zápasov, strelil 8 gólov. V decembri 1993 na turnaji vo Francúzsku sotil do rozhodcu a dostal polročný dištanc, ktorý mu znemožnil účinkovanie na olympiáde a definitívne ukončil jeho bohatú kariéru.
Súčasné pôsobenie.
V súčasnosti podniká vo Švajčiarsku v nábytkárskom priemysle, zároveň je členom Dozornej rady klubu HC Lausanne. Zúčastňuje sa hokejových exhibícií na Slovensku.
Akari

Akari (po slovensky "Svetlo"), predštartové označenie ASTRO-F alebo IRIS (Infrared Imaging Survey) je japonská astronomická družica pre infračervenú oblasť spektra. Postavil a prevádzkuje ju ústav JAXA Institute of Space and Astronautical Science (ISAS), Sagamihara (Japonsko).
Popis družice.
Trojosovo stabilizovaná družica valcovitého tvaru so služobnou sekciou v tvare nízkeho osembokého hranola s celkovou dĺžkou 3,7 m a s rozkladacím z boku pripojeným panelom fotovoltaických batérií s rozpätím 5,5 m. V kryostate chladenom supratekutým héliom na 5,8 K je umiestnený: 
Hlavné úlohy družice sú: 
Na chladenie detektorov spektrometra a kamier nesie na palube zásobu 170 litrov supratekutého hélia. Pre navedenie na výslednú dráhu je družica vybavená vlastným apogeovým motorom. Predpokladaná doba aktívnej životnosti daná spotrebou hélia je 550 dní (1,5 roka).
Priebeh letu.
Družica bola vypuštená 21. februára 2006 z kozmodrómu Učinoura nosnou reaketou typu M-5 na východiskovú obežnou dráhu vo výške 301 až 718 km, s dobou obehu 94,28 min a sklonom k rovníku 98,19° Plánuje sa, že bude neskôr navedená vlastným motorom na operačnú heliosynchrónnu dráhu vo výške 745 km.
Marián Šťastný

Marián Šťastný (* 8. január 1953, Bratislava) je bývalý slovenský hokejový útočník, najstarší zo slávneho bratského tria, ktoré okrem neho tvorili Peter a Anton.
Klubový hokej.
Marián Šťastný odohral v česko-slovenskej lige 1 zápasov a nastrieľal v nich 236 gólov. So Slovanom Bratislava sa stal spolu s bratmi v roku 1979 majstrom ČSSR. Po emigrácii Petra a Antona do Kanady v roku 1980 bola jeho kariéra v Česko-Slovensku pozastavená. O rok však nasledoval bratov do Quebecu. V NHL odohral 4 sezóny za Quebec Nordiques, jednu za Toronto Maple Leafs, spolu 354 zápasov, zaznamenal 316 bodov.
Reprezentácia.
Marián Šťastný získal v česko-slovenskom drese zlatú medailu na Majstrovstvách sveta 1976 a 1977, striebornú v rokoch 1975, 1978, 1979. Reprezentoval aj na zimnej olympiáde 1980 v Lake Placid. Spolu odohral 122 zápasov, v ktorých strelil 54 gólov.
Svetový kongres Slovákov.
Po smrti Štefana B. Romana v roku 1988 sa stal druhým predsedom Svetového kongresu Slovákov. Bol autorom myšlienky Sviečkovej manifestácie.
Akustická gitara

Moderná akustická gitara má 6 strún dĺžky zhruba okolo ladených na E – A – d – g – h – e´ (f = 82 – 110 – 147 – 196 – 247 – 330). Notuje sa v husľovom kľúči o oktávu vyššie než znie a má chromatický rozsah E – e´´´, kmitočtový rozsah základných tónov je teda 82 – 1 318 Hz. Dĺžka hrajúcej struny, čiže menzúra, na štandardnej akustickej gitare zvykne byť v rozsahu od do , u basových gitár je väčšia – okolo .
História.
V priebehu 19. storočia sa gitara začala vyvíjať do nástroja, ktorý je dnes nazývaný ”klasická” gitara. Nástrojárom, ktorý sa o tento vývoj najviac zaslúžil, bol Antónia de Torres. Okolo roku 1800 nahradilo na európskej gitare šesť strún pôvodných päť. Prvé šesťstrunné nástroje mali často pomerne malé telá s priečnym rebrovaním na vnútornej strane vrchnej dosky. Torres zaviedol väčší, napriek tomu rovnako ťažký korpus s vyššími lubami a vejárovité rebrovanie na spodnej časti vrchnej dosky, ktoré sa na španielskej gitare osvedčilo ako najúčinnejšie. Torresove postupy viedli k vzniku nástroja s širším tónovým rozsahom (zvlášť v basoch) a jeho poňatie gitary ako nedeliteľného celku bolo široko preberané v Španielsku a ďaleko za jeho hranicami. Torres ovplyvnil celé Španielsko aj ostatné európske štáty. Madrid sa stal centrum umenia stavby gitár. Po nejakú dobu na počiatku 20. storočia bola flamencova gitara najpopulárnejší typ španielskej gitary. Pojem klasickej gitary sa začal užívať po sérii koncertov Andrese Segovii v 20. a 30. rokoch. Od tej doby sa klasická gitara stala dominantným typom španielskej gitary. Významní nástrojári pôsobili i mimo Španielska, napr. v Nemecku a vo Francúzku.
Konštrukcia akustickej gitary.
Zo stavebnej stránky možno gitaru rozdeliť na niekoľko dielov. Trojdielna rezonančná skrinka, nazývaná tiež korpus, sa skladá z plochej spodnej a vrchnej dosky, ktoré spájajú luby. Tvar korpusu pripomína arabskú číslicu 8. Vo vrchnej doske sa nachádza kruhový zvukový otvor (rezonančný otvor), ktorý akusticky spája vnútorný priestor korpusu s vonkajším. Ďalšiu časť gitary tvorí krk, zakončený plochou, smerom dozadu mierne nahnutou hlavicou so skrutkovým ladiacim zariadením. Hmatník je plochý a podobne ako na ostatných strunových nástrojoch rozdelený sedlami na poltónové polohy. Ladiace kolíky zachytávajú struny na jednom konci. Odtiaľ struny prechádzajú cez mostík ponad hmatník až ku strunníku, ktorý súčasne tvorí kobylku. Niektoré typy gitár majú strunník a kobylku upevnené samostatne. Počet strún sa koncom 18. storočia ustálil na šesť s kvartovoterciovým ladením e/a/d1/g1/h1/e1. Najnižšia struna e sa do tých čias nepoužívala.
Stretávame sa s akustickými gitarami :
Ján Tabaček

Ján Tabaček (* 7. apríl 1980, Martin) je slovenský hokejový obranca.
Klubový hokej.
Je odchovancom Martina, neskôr hrával v Bratislave. V roku 2001 bol draftovaný klubom Anaheim Ducks. Sezónu 2002/03 odohral za farmársky tím Anaheimu. Po skončení sezóny sa vrátil do Slovana, nasledujúce tri sezóny pôsobil v Česku, kde hral za HC Sparta Praha. Od sezóny 2008/09 hrával za HC Košice. Bol jedným z hráčov ktorý získal majstrovský hetrik 2008/09-2010/11. Pred sezónou 2012/13 podpísal dvojročnú zmluvu s klubom HC Slovan Bratislava.
Reprezentácia.
V slovenskom drese odohral 11 zápasov, zatiaľ neskóroval.
Roman Tomas

Roman Tomas (* 9. september 1980, Poprad) je slovenský hokejový útočník. Jeho brat Martin bol hokejový obranca.
Klubový hokej.
S hokejom začínal v klube HK Poprad. Tu odohral päť rokov v slovenskej extralige. Od sezóny 2005/06 pôsobil v českej extralige – najprv dve a pol sezóny za HC Oceláři Třinec, v priebehu ročníka 2007/08 prestúpil do HC Litvínov, ďalšiu sezónu hral za HC Plzeň a BK Mladá Boleslav. V sezóne 2009/10 hral opäť v Třinci, ďalšiu v HC Vítkovice. Pred ročníkom 2010/11 sa vrátil do Mladej Boleslavi, v základnej časti strelil 21 gólov, klub prehral v baráži o udržanie s mužstvom HC Piráti Chomutov 3:4 na zápasy a vypadol z najvyššej súťaže.
V sezóne 2012/13 hral za HK Poprad, v 48 zápasoch strelil 24 gólov, pred koncom základnej časti prestúpil do chorvátskeho klubu KHL Medveščak, ktorý v tom čas pôsobil v rakúskej lige. Okrem zaujímavých finančných podmienok uviedol Tomas ako motiváciu hrať v KHL – kde mal klub vstúpiť ďalšiu sezónu. Pred ročníkom 2013/14 mu HK Poprad mu za predošlé pôsobenie dlhuval nešpecifikovanú sumi. Po vstupe Medveščaku do KHL predstavitelia klubu neuvažovali o ňom ako o hráčovi základného kádra, za mužstvo neodohral v tejto súťaži žiaden zápas. 
V októbri 2013 uzavrel zmluvu s mužstvom slovenskej extraligy MsHK Žilina, ako jeden z dôvodov pôsobenia na Slovensku uviedol narodenie dcéry. Vo svojom prvom zápase proti HK Orange 20 strelil hetrik v priebehu 13 minút. Skóroval aj v ďalších štyroch zápasoch, pričom proti HKm Zvolen opäť zaznamenal tri góly. Počas 8 zápasov za tento klub nedosiahol gól len v zápase 17. kola proti Banskej Bystrici, keď jeho gól nebol uznaný rozhodcom, ktorý nevyužil možnosť videorozhodcu, čo kritizoval tréner Žiliny Jan Neliba.
Reprezentácia.
Tréner Július Šupler ho nominoval na Škoda Cup 2007. Spolu v slovenskej reprezentácii odohral 12 zápasov, strelil 1 gól.
"(štatistické údaje v článku sú z 13. novembra 2013)"
Marek Topoli

Marek Topoli (* 29. január 1978) je bývalý slovenský hokejový obranca.
Klubový hokej.
S hokejom začínal v Spišskej Novej Vsi, neskôr odohral sedem rokov v HC Košice (sezónu 2002/03 v Karlových Varoch), v priebehu ročníka 2006/07 prestúpil do Nitry. V 27. kole v zápase proti Skalici inzultoval čiarového rozhodcu Müllnera (keď odplácal jeho neúmyselné sotenie, po ktorom spadol na ľad) a obdržal trest na 6 zápasov nepodmienečne. Zaujímavosťou je, že samotný rozhodca inzultáciu poprel a všetku vinu vzal na seba .
Reprezentácia.
Marek Topoli reprezentoval Slovensko ako junior na Majstrovstvách sveta do 20 rokov v roku 1998 vo Fínsku. Zaujímavosťou je, že hoci Slovensko skončilo na predposlednom mieste, Topoli bol celkovo druhý najlšpší v hodnotení plus-mínus bodov. V seniorskej reprezentácii odohral 14 zápasov, v ktorých neskóroval.
"(štatistické údaje v článku sú z 30. novembra 2006)"
Tibor Turan

Ing. Tibor Turan (* 6. august 1962) je bývalý slovenský hokejový obranca. V člen výkonného výboru Slovenského zväzu ľadového hokeja.
Reprezentácia.
V slovenskom národnom hokejovom mužstve odohral štyri zápasy, v ktorých neskóroval.
Jakub (Banská Bystrica)

Jakub je mestská časť Banskej Bystrice, v severnej časti mesta.
Podľa údajov z roku 2008 mala 657 obyvateľov.
Polohopis.
Nachádza sa v Starohorských vrchoch, v údolí riečky Bystrica. Leží pri ceste 1.triedy č.59. 
Dejiny.
Jakub sa ako mestská časť Banskej Bystrice spomína už v 13. storočí. Pozemky na území dnešného Jakuba až do 16. storočia patrili tažiarskym podnikateľom, mimo iného aj Petrovi Karlovi, podľa ktorého je pomenovaná susedná mestská časť Karlovo, ale aj známej ťažiarskej spoločnosti Turzo-Fugger, ktorá v 16. storočí nemala konkurenciu v celom Uhorsku. V roku 1546 prevzala správu nad väčšinou územia banská komora a zvyšok patril mestu. Komora tu vybudovala medený hámor, drôtovňu a valcovňu, ktoré spracúvali predovšetkým surovinu zo Španej doliny. V Jakube boli aj dve píly a kameňolom na lomový vápenec, dokonca aj vápenka.
Počas druhej svetovej vojny Jakub obsadili nemecké vojská, v lokalite prebiehali početné boje, v priebehu ktorých bol zničený železničný most týčiaci sa nad členitou krajinou, ktorý bol neskôr znova postavený. Jakub bol spod nemeckého velenia oslobodený 4. apríla 1945.
Samospráva.
Jakub tvorí spolu s Kostiviarskou, Podlavicami, Skubínom a Uľankou volebný obvod č. 4, ktorý má v mestskom zastupiteľstve 2 poslancov.
Kultúra a zaujímavosti.
Pamiatky.
Kostol sv. Jakuba staršieho.
Rímskokatolícky kostol sv. Jakuba staršieho je jednoloďová gotická stavba s polygonálnym ukončením presbytéria a vežou tvoriacou súčasť jej hmoty zo začiatku 14. storočia. Kostol bol neskorogoticky upravený okolo roku 1516. Pôvodné pravouhle presbytérium bolo nahradené polygonálnym. Loď kostola je zaklenutá hviezdicovou sieťovou klenbou. V interiéri sa pôvodne nachádzal neskorogotický tabuľový oltár sv. Jakuba, ktorý bol odvezený do Ostrihomského múzea. Nachádza sa tu však pôvodný zvon z roku 1486, jeden z najstarších na Slovensku. Súčasťou interiéru je ešte renesančné maľované stallum z prelomu 16. a 17. storočia.
Vladimír Urban

Vladimír Urban (* 15. január 1980, Liptovský Mikuláš) je slovenský hokejový obranca. V sezóne 2008/09 hral za Duklu Trenčín.
Reprezentácia.
V slovenskom drese odohral 10 zápasov, zatiaľ neskóroval.
Miroslav Vantroba

Miroslav Vantroba (* 2. jún 1979, Spišská Nová Ves) je slovenský hokejový obranca.
Klubový hokej.
Je odchovancom HK Spišská Nová Ves, v tomto klube odohral sezónu 1999/00, následne ho angažoval HC Košice, kde strávil tri roky. V ročníku 2003/04 absolvoval prvé zahraničné angažmán, keď posilnil český klub HC Energie Karlovy Vary, po ňom hrával znovu v Košiciach. V priebehu sezóny 2005/06 prestúpil do MHC Martin. Krátko pred play-off nasledujúcej sezóny sa vrátil (v rámci hosťovania), do materského klubu HK Spišská Nová Ves bojujúceho o extraligovú účasť. Na drese nosí číslo 9. V súčasnosti hráv v tíme HC ’05 Banská Bystrica. 
Reprezentácia.
V slovenskej reprezentácii odohral 4 zápasy, strelil 1 gól.
Ján Varholík

Ján Varholík (* 28. február 1970) je bývalý slovenský hokejový obranca.
Klubová kariéra.
S HC Košice sa stal v sezónach 1994/1995, 1995/1996, 1998/1999 majstrom ligy.
Reprezentácia.
S Československou reprezentáciou do 20 rokov získal v rokoch 1989 a 1990 bronz. V slovenskom drese odohral 80 zápasov, strelil 8 gólov. Reprezentoval Slovensko na ZOH 1994 v Lillehammeri a ZOH 1998 v Nagane. Bol účastníkom majstrovstiev sveta skupiny C v roku 1994, skupiny B 1995 a skupiny A v roku 1996.
Roman Veber

Roman Veber (* 3. február 1969, Bratislava) je bývalý slovenský hokejový obranca. Jeho syn Roman Veber mladší (* 1992) bol hokejový útočník.
Klubový hokej.
S hokejom začínal v Slovane Bratislava, kde odohral päť sezón v česko-slovenskej lige a dve v slovenskej extralige. Od sezóny 1999/00 hral v Nemecku, prevažne v nižších súťažiach. Kariéru ukončil v ročníku 2008/09, keď hral za HC ’05 Banská Bystrica v slovenskej extralige a HK Ružinov (1. SHL).
Reprezentácia.
Reprezentoval Česko-Slovensko na Majstrovstvách sveta juniorov v roku 1989. V slovenskej reprezentácii odohral 4 zápasy, strelil 1 gól.
Rudolf Verčík

Rudolf Verčík (* 19. marec 1976) je slovenský hokejový útočník, momentálne pôsobiaci v poľskom klube Cracovia Krakow. Hrával aj v drese Spišskej Novej Vsi, Slovana, Trnavy, Popradu, Jihlavy, Žiliny, Liberca a TKH Toruń.
Bol draftovaný v roku 1994 tímom New York Rangers v 2. kole z 52. miesta.
Reprezentácia.
V slovenskom drese odohral 7 zápasov, zatiaľ neskóroval.
Rádiológia opornej a pohybovej sústavy

Rádiológia opornej a pohybovej sústavy alebo tzv. muskuloskeletálna rádiológia je rádiologický pododbor, ktorý sa zaoberá zobrazovacou diagnostikou ochorení týchto sústav. V niektorých krajinách je samostatnou nadstavbovou špecializáciou. Problematika, ktorou sa zaoberá, je veľmi rozsiahla a siaha od traumatických, vrodených a degeneratívnych postihnutí k zápalovým a nádorovým ochoreniam kostí, svalov, šliach a kĺbov. Využíva prakticky všetky dostupné vyšetrovacie modality, ktoré má rádiológia k dispozícií.
V užšom slova zmysle sa pod pojmom muskuloskeletálna rádiológia myslí najmä rádiológia končatín.
Rozdelenie.
Muskuloskeletálnu rádiológiu môžeme rozdeliť podľa podľa viacerých kritérií. Podľa modality, ktorú používa, na muskuloskeletálnu rádiológiu:
Ďalej možno použiť rozdelenie podľa typu ochorení, ktoré popisuje, na muskuloskeletálnu rádiológiu:
Rozdelenie je možné i podľa anatomickej lokalizácie, v ktorej sa ochorenie nachádza alebo podľa jednotlivých chorôb. Každé rozdelenie má svoj význam - napríklad pri fraktúrach sa hodí rozdelenie podľa anatomickej lokalizácie, pri nádoroch skôr podľa typu nádorov, pri vrodených chybách podľa jednotlivých chorobných stavov a podobne.
Peter Veselovský

Peter Veselovský (* 11. november 1964, Liptovský Mikuláš) je bývalý slovenský hokejový útočník.
Kariéra.
S hokejom začal v rodnom Liptovskom Mikuláši, kde si ho vyhliadol klub VSŽ Košice hrajúci najvyššiu federálnu súťaž. Vojenčil v Michalovciach. Po pôsobení v Košiciach hral jednu sezónu v Plzni, kde bol prvým cudzincom v histórii klubu. V nasledujúcej sezóne sa vrátil do Košíc a získal majstrovský titul. Potom sa cez Liptovský Mikuláš dostal do francúzskeho HC Caen, kde odohral jednu sezónu. Po nej hral v Maďarsku a na záver kariéry si zahral extraligu za Skalicu a Spišskú Novú Ves, kde sa stretol po dlhých rokoch s bývalým spoluhráčom Igorom Libom. Po skončení kariéry sa zamestnal ako robotník v US Steel Košice.
Reprezentácia.
V česko-slovenskom drese odohral 25 zápasov v ktorých strelil 3 góly a v slovenskom drese odohral 16 zápasov, strelil 4 góly. Získal bronzovú medailu na ZOH 1992 a bronzovú medailu na Majstrovstvách sveta v roku 1992.
Hygieia

Hygieia alebo Hygeia alebo zriedkavo Hygiea (lat. Hygia) môže byť:
Hygiea môže byť aj:
Tibor Višňovský

Tibor Višňovský (* 20. október 1974, Topoľčany) je slovenský hokejový útočník, starší brat Ľubomíra Višňovského.
Klubový hokej.
S hokejom začínal v klube VTJ Topoľčany, jeho extraligové pôsobenie je späté predovšetkým s klubom HK 36 Skalica, kde odohral 16 sezón.
Reprezentácia.
V slovenskej reprezentácii odohral 4 zápasy, strelil 1 gól.
"(štatistické údaje v článku sú z 23. októbra 2013)"
Slavomír Vorobeľ

Slavomír Vorobeľ (* 26. október 1971, Košice) je bývalý slovenský hokejový obranca. Meria 191 cm, váži 94 kg (2006).
Klubový hokej.
V sezóne 2006/07 pôsobí v klube HK Aquacity ŠKP Poprad. Na drese nosí číslo 18.
Štatistiky.
"(štatistické údaje z 25. septembra 2006)"
Reprezentácia.
V slovenskom drese odohral 19 zápasov, zatiaľ neskóroval. Zúčastnil sa Majstrovstiev sveta 1996 vo Viedni.
Žiar (pohorie)

Žiar je jadrové pohorie na Slovensku, geomorfologický celok Fatransko-tatranskej oblasti. 
Vymedzenie.
Nachádza sa medzi Hornonitrianskou kotlinou na západe a Turčianskou kotlinou na východe, na severe hraničí s Malou Fatrou, na juhovýchode s Kremnickými vrchmi a na juhu s pohorím Vtáčnik. Najvyšším vrchom sú Chlieviská (). Významné Vyšehradské sedlo () oddeľuje geomorfologické podcelky Sokol a Vyšehrad.
Delenie.
Žiar sa delí na 4 podcelky:
Vladimír Vlk

Vladimír Vlk (* 23. apríl 1968, Skalica) je bývalý slovenský hokejový obranca. 
Klubový hokej.
Je odchovancom Skalice, od sezóny 1990/91 hrával za český klub HC Zlín v rámci česko-slovenskej súťaže.
Od ročníka 1993/94 pôsobil štyri roky v Dukle Trenčín, kde získal dva majstrovské tituly. Pred sezónou 1998/99 sa vrátil do Skalice, počas ďalšej prestúpil do českého HC Třinec. Ročník 2002/03 a 2003/04 odohral v Slovane Bratislava (prvý rok vybojoval titul), ďalšie dva v Nitre. Sezónu 2006/07 začal v Poprade, v jej priebehu prestúpil do Skalice, kde hrával aj ďalší rok.
Pred sezónou 2008/09 ho angažoval klub HC ’05 Banská Bystrica, jeho spoluhráčmi boli ďalší skúsení hokejisti Ján Pardavý a Branislav Jánoš, mužstvo postúpilo do štvrťfinále, v ktorom prehralo s HC Košice.
Reprezentácia.
Reprezentoval na MS 1997 (9. miesto) a 1999 (7. miesto)
V slovenskej reprezentácii odohral 42 zápasov, strelil 3 góly.
Jozef Voskár (hokejista)

Jozef Voskár (* 25. september 1971, Banská Bystrica) je slovenský hokejový útočník.
Klubový hokej.
Je známy najmä z mnohoročného pôsobenia v HC Slovan Bratislava, hrával aj v HKm Zvolen, českej extralige a vo fínskej SM-liige. V sezóne 2006/07 pôsobí v maďarskom klube Újpesti TE, ktorý hrá tamojšiu najvyššiu súťaž a zároveň interligu. 13. februára 2007 ho na tréningu napadol spoluhráč, maďarský reprezentant András Horváth a spôsobil mu otras mozgu, ktorý si vyžiadal hospitalizáciu v budapeštianskej nemocnici. Klub na druhý deň Horvátha prepustil. Ten svoj čin oľutoval a zároveň uviedol, že sa dohodol na tréningoch s jedným slovenským mužstvom. .
Reprezentácia.
V slovenskej reprezentácii odohral 44 zápasov, strelil 7 gólov. Zúčastnil sa svetového šampionátu v roku 1998.
Vyšehrad

Vyšehrad môže byť:
Erik Weissmann

Erik Weissmann (* 27. máj 1978, Bratislava) je bývalý slovenský hokejový útočník.
Klubový hokej.
Je odchovancom Slovana Bratislava, v tomto klube debutoval v slovenskej extralige (1996/97). Sezónu 1998/99 odohral v Nitre, ďalšie dve znovu v Slovane. Od ročníka 2001/02 pôsobil dva roky v klube HKm Zvolen, ďalší v českom Zlíne, potom sa vrátil do Zvolena. Sezónu 2006/07 začal v ruskom tíme Sibir Novosibirsk. V priebehu ročníka prestúpil do českého klubu HC Vítkovice, kde zotrval do novembra 2007, keď uzavrel kontrakt s HC Košice do roku 2010. 
Reprezentácia.
V slovenskej reprezentácii odohral 7 zápasov, strelil 3 góly.
"(štatistické údaje sú z 19. novembra 2007)"
Martin Bútora

Doc. PhDr. Martin Bútora (* 7. október 1944, Bratislava) je slovenský sociológ, spisovateľ, vysokoškolský pedagóg a diplomat.
Profesionálna kariéra.
V rokoch 19661969 bol redaktorom časopisov Echo, Reflex a Kultúrny život, v rokoch 19711977 dokumentaristom vo Výskumnom ústave práce. Po sovietskej okupácii bol v politickej nemilosti a v roku 1977 odmietol hlasovať za rezolúciu odsudzujúcu Chartu 77. V nasledujúcich rokoch 19771988 pracoval ako sociológ a terapeut v Protialkoholickej poradni a súbežne s tým pôsobil v okruhu nezávislých sociológov a spisovateľov, kritizujúcich komunistický režim.
Počas Nežnej revolúcie v novembri 1989 bol jedným zo spoluzakladateľov hnutia Verejnosť proti násiliu a ako člen Koordinačného centra (KC VPN) bol na jar roku 1990 spoluzostavovateľom a redaktorom volebného programu hnutia VPN "Šanca pre Slovensko". V rokoch 19901992 pracoval ako poradca prezidenta ČSFR Václava Havla pre ľudské práva a riaditeľ sekcie pre ľudské práva v Kancelárii prezidenta.
Začiatkom deväťdesiatych rokov vyučoval najprv na Karlovej univerzite v Prahe, kde sa v decembri 1992 habilitoval, neskôr pôsobil na Katedre politológie Trnavskej univerzity v Trnave (19931998). Počas rokov 19941996 bol predsedom Slovenského centra PEN klubu. V rokoch 19951996 bol koordinátorom projektu orálnej histórie ľudí, ktorí prežili holokaust v Nadácii Milana Šimečku.
V rokoch 19931997 absolvoval študijné pobyty (Oxfordská univerzita, Princetonská univerzita, Collegium Budapest), intenzívne prednášal a publikoval v zahraničí, najmä v USA.
V roku 1997 sa stal spoluzakladateľom a prezidentom Inštitútu pre verejné otázky (IVO), kde sa s tímom spolupracovníov venoval kritickej reflexii stavu demokracie na Slovensku, patrili medzi hlavných kritikov vlády Vladimíra Mečiara.
V rokoch 19992003 pôsobil ako veľvyslanec Slovenska v USA. Jeho hlavnou úlohou bolo získať podporu USA pre vstup Slovenska do NATO a rozvíjať vzájomné vzťahy v politickej, ekonomickej a kultúrnej oblasti.
Od roku 2003 bol analytikom a riaditeľom programu v Inštitúte pre verejné otázky. Teraz je čestným prezidentom.
Je členom Rady vlády SR pre mimovládne neziskové organizácie, členom medzinárodnej rady Slovenskej atlantickej komisie a Stredoeurópskej strategickej rady, od apríla 2014 je členom expertného tímu, ktorý zriadil generálny tajomník NATO.
Od leta 2014 bol zahranično-politickým poradcom prezidenta Andrej Kisku.
Kandidatúra na prezidenta SR.
Martin Bútora v novembri 2003 oznámil svoj zámer kandidovať na funkciu prezidenta SR v nadchádzajúcich voľbách. Ako občiansky kandidát získal 129 387 (6,51 %) hlasov a dosiahol šieste miesto z dvanástich kandidátov.
Je autorom troch prozaických kníh, televíznych a filmových scenárov a prekladateľom divadelných hier.
Výber z literárnej činnosti.
Beletria.
Písal televízne a filmové scenáre, s manželkou PhDr. Zorou Bútorovou, CSc., tiež sociologičkou, prekladali divadelné hry.
Habart Wittlinger

Habart Wittlinger (* 31. august 1965, Poprad) je bývalý slovenský hokejový útočník.
Klubový hokej.
Je známy predovšetkým z pôsobenia v klube HK Poprad, kde hrával v rámci česko-slovenskej ligy a slovenskej extraligy. Od sezóny 1999/00 pôsobil v klube TSV Peissenberg v rámci nižších nemeckých súťaží.
Reprezentácia.
Zúčastnil sa prvého turnaja novodobej slovenskej reprezentácie vo francúzskom Rouene. Mužstvo kvôli nepriaznivému počasiu pricestovalo do dejiska turnaja až tesne pred začiatkom prvého zápasu s Francúzskom, ktorý sa skončil remízou 2:2. Ďalšie dve stretnutia s B-výbermi Ruska a Švédska Slovensko prehralo, na turnaji obsadilo posledné 4. miesto. Wittlinger hral v útoku s Ľubomírom Pichoňským a Pavlom Paukovčekom. Celkovo odohral v reprezentácii 4 zápasy, strelil 1 gól.
Ján Zlocha (hokejista)

Ján Zlocha (* 26. október 1969) je slovenský hokejový útočník.
Klubový hokej.
Je odchovancom hokeja v Považskej Bystrici. Prvých päť extraligových sezón strávil v Martine, následne odohral 3 roky v Dukle Trenčín. Pred ročníkom 2003/04 ho angažoval klub ruskej superligy Metallurg Novokuzneck, v ktorom však v 33 zápasoch zaznamenal len 2 body. Sezónu dohral v Trenčíne, kde strávil aj ďalšie dva roky. Pred ročníkom 2006/07 posilnil majstrovský tím MsHK Žilina. Hráva na pozícii ľavého krídla, na drese nosí číslo 10.
Reprezentácia.
V slovenskej reprezentácii odohral 16 zápasov, strelil 4 góly.
"(štatistické údaje v článku sú z 18. apríla 2007)"
Marek Zrnčík

Marek Zrnčík (* 8. máj 1974) bol slovenský profesionálny hokejista.
Reprezentácia.
V slovenskom drese odohral 2 zápasy, neskóroval.
Peter Zůbek

Peter Zůbek (* 16. február 1970, Košice) je bývalý slovenský hokejový útočník. Brat – dvojča Pavla Zůbeka, s ktorým hrával v jednom útoku väčšinu svojej hokejovej kariéry. 
Klubový hokej.
S hokejom začínal v mužstve VSŽ Košice. V česko-slovenskej lige debutoval počas sezóny 1987/88, v ktorej klub dosiahol majstrovský titul. V ročníku 1990/91 strelil v základnej časti 26 gólov.
Od sezóny 2000/01 pôsobil s bratom v nórskej najvyššej súťaži v klube Stjernen Hockey v meste Fredrikstad, kde odohral šesť sezón. Po bratovom zranení sa rozhodol tiež ukončiť kariéru a venovať sa trénerskej práci, obaja boli v Stjernen Hockey dva roky asistentami trénera.
Reprezentácia.
V česko-slovenskej reprezentácii odohral 8 zápasov, a strelil 2 góly. 
Po vzniku slovenskej reprezentácie sa zúčastnil jej prvého turnaja vo francúzskom Rouene vo februári 1993. Slovenská výprava pricestovala do dejiska podujatia kvôli nepriaznivému počasiu až tesne pred začiatkom prvého zápasu s Francúzskom, ktorý sa skončil remízou 2:2. Ďalšie dve stretnutia s B-výbermi Ruska a Švédska Slovensko prehralo, na turnaji obsadilo posledné miesto. Peter Zůbek hral v útoku s bratom Pavlom a Vlastimilom Plavuchom. V slovenskej reprezentácii spolu odohral 6 zápasov, strelil 3 góly.
Ďalšie pôsobenie.
Po ukončení hráčskej a trénerskej kariéry ostal žiť v meste Fredrikstad do leta 2011, odvtedy býva v Košiciach kde pracuje v stavebnej firme. Je ženatý, s manželkou Zuzanou majú synov Petra a Tomasa.
Pavol Zůbek

Pavol Zůbek (* 16. február 1970, Košice) je bývalý slovenský hokejový útočník, brat – dvojča Petra Zůbeka, s ktorým hrával v jednom útoku väčšinu svojej kariéry.
Klubový hokej.
S hokejom začínal v HC Košice, v česko-slovenskej hokejovej lige debutoval v sezóne 1987/88. 
V ročníku 1991/92 zaznamenal v 36 zápasoch základnej časti 19 gólov a 28 asistencií. Po vzniku slovenskej extraligy pomohol vybojovať dva majstrovské tituly v sezónach 1994/95 a 1995/96.
Od sezóny 2000/01 pôsobil s bratom v najvyššej nórskej súťaži v klube Stjernen Hockey. V roku 2006 sa po zranení oka rozhodol ukončiť aktívnu hráčsku kariéru a spolu s bratom pôsobili v Stjernen Hockey dva roky ako asistenti trénera. 
Reprezentácia.
Reprezentoval Česko-Slovensko na ME do 18 rokov 1987 (striebro), 1988 (zlato), ako aj na MS do 20 rokov v rokoch 1989 (bronz) a 1990 (bronz). V seniorskej česko-slovenskej reprezentácii odohral 3 zápasy, neskóroval. 
Po vzniku slovenskej reprezentácie sa zúčastnil jej prvého turnaja vo francúzskom Rouene. Mužstvo pricestovalo do dejiska podujatia kvôli problémom s počasím až tesne pred začiatkom prvého zápasu s Francúzskom, ktorý sa skončil remízou 2:2. Ďalšie dva zápasy s B-výbermi Ruska a Švédska Slovensko prehralo, na turnaji obsadilo posledné 4. miesto. Pavol Zůbek hral v útoku s bratom Petrom a Vlastimilom Plavuchom, ktorý bol tiež z HC Košice, ale na klubovej úrovni s ním nikdy nehrali v jednej formácii. V reprezentácii spolu odohral 5 zápasov, strelil 2 góly.
Ďalšie pôsobenie.
Na rozdiel od svojho brata neostal v Nórsku, ale vrátil sa do Košíc. V júli 2008 sa stal manažérom seniorského mužstva HC Košice. 15. decembra 2009 sa stal asistentom trénera, pri jeho pôsobení získali Košice tri majstrovské tituly v rade. Je ženatý, s manželkou Katarínou majú dcéru Michaelu a syna Pavla.
Fakulta managementu Univerzity Komenského v Bratislave

Fakulta managementu Univerzity Komenského v Bratislave (skr. FM UK) je jedna z trinástich fakúlt Univerzity Komenského v Bratislave. Bola prvou fakultou, ktorá sa špecializovala na výučbu manažmentu a začala pôsobiť v študijnom odbore manažment. Fakulta taktiež vykonáva bohatú vedecko-výskumnú činnosť.
Vývoj.
Fakulta managementu UK bola založená v roku 1991 a od svojho vzniku je postavená na princípoch "Business Schools", aké pôsobia na zahraničných univerzitách. Je dlhodobo vnímaná ako kvalitná fakulta pripravujúca svojich absolventov pre náročné podmienky manažérskej praxe. Toto dobré meno si dlhodobo udržiava najmä vďaka kvalitným študentom a absolventom.
V roku 2008 nezávislá "International Scientific Committee EDUNIVERSAL" hodnotila takmer 1 000 Business Schools zo 163 krajín sveta. Podľa tohto hodnotenia bola Fakulta managementu UK prvýkrát hodnotená ako najlepšia fakulta na Slovensku v rámci fakúlt s ekonomickou a manažérskou orientáciou. Fakulta managementu UK sa aj v roku 2023 umiestnila ako jediná zo Slovenska už pätnástykrát v rade medzi tisíckou najlepších Business Schools a opäť s vynikajúcim hodnotením v kategórii Excellent Business School. 
Fakulta managementu ponúka možnosti a príležitosti, ktoré umožňujú talentom rásť a šikovným študentom zabezpečiť si špičkové uplatnenie. Na fakulte majú študenti možnosť získať praktické znalosti, odborné vedomosti a stretnúť zaujímavých a inšpiratívnych ľudí. Fakulta poskytuje študentom rôzne aktivity i možnosti štúdia na zahraničných univerzitách v rámci výmenných programov.
Boris Žabka

Boris Žabka (* 11. október 1977, Bratislava) je bývalý slovenský hokejový obranca.
Kariéra.
Hokejovo vyrastal v Slovane. V tomto klube prešiel všetkými kategóriami, prípravkou až po juniorov. Debut v najvyššej slovenskej lige si prežil v sedemnástich rokoch, v sezóne 199596 v drese Slovana. 
Slovan opustil až v dvadsiatich rokoch, kedy strávil rok na vojne v tíme Dukla Senica. Premiérový gól v slovenskej extralige zaznamenal o dva roky neskôr, v drese HC Košice. V roku 2000 odohral sezónu v českej extralige, vtedy hral za HC Continental Zlín.
Nasledujúcu sezónu ho angažoval klub Elitserien AIK Stockholm, v drese ktorého si nakoniec zahral baráž o udržanie. Mal podpísanú zmluvu na jeden rok s opciou, prišla však ponuka a obranca prestúpil do Třinca. Prvý rok postúpil s klubom do semifinále, v druhom vypadol v štvrťfinále. Třinec mali záujem o predĺženie zmluvy, ale Žabka prijal ponuku Vladimíra Růžičku a prestúpil do HC Slavia Praha. Pred sezónou 200607 prestúpil do Bílí Tygři Liberec. Tu odohral tri sezóny, v apríli 2009 prestúpil do tímu BK Mladá Boleslav, se ktorou zažil zostup aj následný postup späť do extraligy. Žabka nepatril k strelcom, ale bol známy predovšetkým svojou dôraznou hrou na ľade.
Ešte pred ukončením aktívnej kariéry sa stal trénerom boleslavskej mládeže, kde najprv odovzdával skúsenosti staršiemu dorastu, potom juniorom. Od sezóny 20162017 pôsobil na pozícii asistenta trénera najprv Františka Výborného, potom Patrika Augusty a nakoniec Vladimíra Kýhosa spolu s ktorým bol v sezóne 20182019 z funkcie odvolaný. Od roku 2019 pôsobí ako asistent trénera mužstva SR 18.
Reprezentácia.
V slovenskom drese odohral 16 zápasov, strelil 1 gól.
Daniel Sedlák

Daniel Sedlák (* 7. júl 1971, Košice) je bývalý slovenský hokejový obranca. V rokoch 1995 a 1996 získal v drese HC Košice dva tituly majstra Slovenska. V posledných rokoch pôsobil vo francúzskej najvyššej súťaži. V sezóne 2005/06 získal majstrovský titul v drese Rouenu. Hráčsku kariéru ukončil v apríli 2012 v tíme Villard-de-Lans.
Reprezentácia.
V slovenskom drese odohral jeden zápas, neskóroval.
Roman Čech

 
Roman Čech (* 19. september 1971) je bývalý český a slovenský hokejový obranca. Jeho mladší brat Martin bol českým hokejovým reprezentantom.
Klubový hokej.
Je odchovancom Dukly Jihlava, kde od sezóny 1990/91 odohral šesť rokov v najvyššej súťaži. Od ročníka 1996/97 bol dva roky hráčom HC Litvínov, ďalšie dva Českých Budějovíc. 
Od sezóny 2000/01 odohral tri sezóny v slovenskom extraligovom mužstve HKm Zvolen (v prvej získal extraligový titul). Tu patril k lídrom obrany. Ďalší rok začal v ruskom klube Torpedo Nižnij Novgorod, v jeho priebehu sa vrátil do Českých Budějovíc. 
Ročník 2004/05 odohral v dánskom klube Herning Blue Fox, ďalší v nižších českých súťažiach. Kariéru ukončil v sezóne 2006/07 v Herningu, kde získal aj majstrovský titul.
Reprezentácia.
Počas pôsobenia v HKm Zvolen získal slovenské občianstvo a odohral 2 zápasy za slovenskú reprezentáciu, neskóroval.
Peter Oremus (tréner)

Peter Oremus (* 5. september 1970, Bánov) je bývalý slovenský hokejový útočník. Po skončení hráčskej kariéry sa venuje trénerskej činnosti. 
Klubový hokej.
Pochádza z Bánova a s korčuľovaním i hokejom začal v blízkych Nových Zámkoch. V roku 1984 prestúpil do HK Nitra, kde v roku 1988 vyštudoval SPŠ Stavebnú. Je však známy predovšetkým zo sedemročného pôsobenia v klube HK 36 Skalica. 
Reprezentácia.
V slovenskej reprezentácii odohral 4 zápasy, neskóroval.
Trénerské pôsobenie.
Pôsobil ako tréner juniorov v HK 36 Skalica a zároveň bol aj manažérom pre mládež. 12. októbra 2006 sa stal trénerom hlavného mužstva tohto klubu, ktoré bolo v tom čase s veľkým odstupom na poslednom mieste. Po výrazne zlepšených výkonoch sa napokon prebojovalo do play-off.
V júni 2007 bol vymenovaný za asistenta reprezentačného trénera Júliusa Šuplera, keď nahradil Zdena Cígera, zaneprázdneného trénerskou funkciou v Slovane, vo funkcii pôsobil do júna 2008, keď sa novým trénerom reprezentácie stal Ján Filc. V auguste 2010 bol vymenovaný do rovnakej funkcie, keď sa stal asistentom Vladimíra Vůjtka.
Od 6. novembra 2012 do zastával post hlavného trénera v českom klube HC Vítkovice Steel. Po nepresvedčivých výkonoch tímu v úvode sezóny 2014/15 Peter Oremus a asistent Roman Šimíček po vzájomnej dohode s vedením tímu 3. novembra 2014 v svojich funkciách skončili a 22. januára 2015 sa stali trénermi HC Košice (Oremus ako hlavný tréner, Šimíček aistent).
Rodina.
Peter Oremus je ženatý, v roku 2012 mu zomrela dcéra Terézia. Z tohto dôvodu požiadal o uvoľnenie z funkcie asistenta reprezentačného trénera a na MS 2012 ho nahradil Jerguš Bača.
Peter Oremus

Peter Oremus môže byť:
Robert Louis Stevenson

Robert Louis (Balfour) Stevenson (* 13. november 1850, Edinburgh – † 3. december 1894, Apia, Samoa) bol škótsky spisovateľ, básnik a autor cestopisných kníh. Bol reprezentantom neoromantizmu v anglickej literatúre.
Medzi obdivovateľov Stevensonovho diela patrili takí renomovaní spisovatelia ako Jorge Luis Borges, Ernest Hemingway, Rudyard Kipling a Vladimir Nabokov.
Korytnačka

Korytnačka môže byť:
Korytnačky je starší názov pre korytnačkotvaré
Jaroslava Blažková

Jaroslava Blažková (* 15. november 1933, Velké Meziříčí, Prvá ČSR – † 20. február 2017, Guelph, Kanada) bola slovenská prozaička, publicistka a autorka kníh pre deti a mládež.
Životopis.
Detstvo prežila striedavo v Česku a na Slovensku, od roku 1948 však žila v Bratislave. Vzdelanie získavala na gymnáziu v Bratislave, neskôr začala diaľkovo študovať na filozofickej fakulte Univerzity Komenského, no štúdium v roku 1954 zanechala. Už počas štúdia na gymnáziu začala pracovať v Československom rozhlase, neskôr pracovala v redakcii denníka Smena, odkiaľ bola v roku 1956 prepustená z politických dôvodov. Potom pracovala ako robotníčka v záhradníctve, od roku 1959 sa venovala profesionálne literatúre. Od roku 1968 žila v Kanade, kam emigrovala so svojou rodinou, a vlastnej literárnej tvorbe sa venovala len sporadicky.
Za tvorbu pre deti dostala cenu UNESCO H. Ch. Andersena.
Tvorba.
Najväčšia časť jej literárnej tvorby pochádza z obdobia pred jej emigráciou, nakoľko po roku 1989 jej vychádzajú už len reedície diel. V tomto období bola jednou z najobľúbenejších autoriek, no taktiež sa o jej dielach najviac diskutovalo. Jej diela sa nachádzajú na pomedzí vysokej a populárnej literatúry, humoru a sentimentu. Vo svojich dielach sa zaoberá problémami dospievajúcej mládeže, ktoré podáva veľmi expresívnym jazykom, s iróniou a sebairóniou rozprávača. V literatúre pre deti sa venovala umelecko-náučným dielam, v ktorých pútavou formou podáva napr. poznatky o prírode.
Operačný zosilňovač

Operačný zosilňovač (hovorovo aj "operák") je jednoduchý analógový integrovaný obvod so skoro nekonečným prúdovým a napäťovým zosilnením.
Použitie.
Pri nekonečnom zosilnení je možné pri použití zápornej spätnej väzby prakticky eliminovať nelinearitu každého zosilňovača.
Prvky s operačným zosilňovačom sú také presné, že je s nimi možné vykonávať matematické operácie, odtiaľ aj ich názov.
Matematické operácie:
S operačným zosilňovačom sa dajú robiť aj iné obvody, na ktoré nikdy nebol plánovaný, napr.:
Dá sa s ním aj porovnávať napätie, či je rovnaké, ale na ten účel bol vyvinutý jednoduchší variant operačného zosilňovača, ktorá sa nazýva komparátor.
Konštrukcia.
Klasický operačný zosilňovač má dva vstupy, + a -. To sú vlastne vstupy do diferenčného zosilňovača. Po ňom nasleduje dvojitý (alebo aj trojitý) kaskádový zosilňovač a prúd zo vstupu býva ešte zosilnený zosilňovačom v Darlingtonovom zapojení. Vznikne tak obrovské prúdové zosilnenie.
Problém je, že sa zosilňuje aj chyba, preto prvý stupeň býva čo najpresnejší a najprecíznejší.
V modernejších typoch sa už namiesto bipolárnych tranzistorov používajú JFET alebo MOSFET. Tieto tranzistory už eliminovali skoro všetky problémy klasických bipolárnych operačných zosilňovačov.
Obmedzenia.
Saturácia.
Nekonečné zosilnenie neznamená, že je na výstupe nekonečno, ale to, že reaguje na (skoro) nekonečne malý vstup a výstup prejde do maximálnej alebo minimálnej hodnoty podľa polarity rozdielového napätia na vstupe. 
Viac ako pod minimum alebo nad maximum výstup ísť nemôže. Keď sa dosiahne minimum alebo maximum, hovoríme, že zosilňovač je "saturovaný", signál sa orezáva.
Saturácia má ale aj využitie - vďaka nej môžeme OZ zapojiť ako komparátor.
Mŕtve pásmo.
Toto maximum/minimum je o niečo menšie/väčšie ako napájanie. Vznikne tak mŕtve pásmo ("mŕtvola"), ktoré robí problémy hlavne v kombinácii s TTL obvodmi. Dnes však už existujú rail-to-rail operačné zosilňovače, ktoré "mŕtvolu" nemajú.
Rýchlosť.
Klasické operačné zosilňovače boli pomalé. Obyčajne fT ležala pri 100 kHz, to znamená, že pri 100 kHz mali zosilnenie namiesto maxima len 1. Zosilnenie klesá so stúpajúcou frekvenciou signálu.
Moderné operačné zosilňovače sú rýchlejšie, ale plné zosilnenie majú tiež len pri ~10 MHz.
Malý prúdový výstup.
Väčšinou cca. 10 mA, dá sa ale zvýšiť emitorovým sledovačom.
Sihotská ulica (Liptovský Mikuláš)

Sihotská ulica je ulica v Liptovskom Mikuláši, v mestskej časti Okoličné. 
Má dĺžku približne 1,5 km s obytnou zástavbou (rodinné domy). Odbočuje z cesty I. triedy č. 18 (Okoličianska ulica) a pokračuje na juh až k Váhu. Pretínajú ju: Ulica 3. februára, Mierová ulica a Ohradná ulica. Vyúsťuje na Pobrežnú ulicu na pravom brehu Váhu.
Bezručova ulica (Bratislava)

Bezručova ulica je ulica v Bratislave, v mestskej časti Staré Mesto. 
V roku 1904 mala názov Raynesova ulica ("Raneys-Gasse"/"Raneys István utca") podľa Istvána Raynesa, bratislavského richtára a mešťanostu z 15. storočia, ktorý získal pre mesto erb a potvrdenie mestských privilégií od uhorského kráľa Ondreja III., pričom patrila do mestskej časti Mesto Františka Jozefa. Súčasný názov má od roku 1945, podľa Petra Bezruča (1867 – 1958), českého spisovateľa. 
Tiahne sa zo severu na juh od Grösslingovej ulice po Dostojevského rad, križuje Gajovu a Dobrovičovu, Sienkiewiczova je na ňu kolmá, Alžbetínska a Lomonosovova sú s ňou rovnobežné, v blízkosti sa nachádza Šafárikovo námestie.
Dejiny.
V období pred ukončením regulácie Dunaja tieklo ulicou Mlynské rameno. V rokoch 1906 – 1908 dal Ödön Lechner postaviť na tejto ulici farský Kostol svätej Alžbety (Modrý kostolík), ktorý je národnou kultúrnou pamiatkou.
V roku 1931 sa začala regulačná zástavba v ulici a v rokoch 1936 tu postavili Okresnú nemocenskú poisťovňu a v roku 1937 aj nemocnicu, autormi architektonického projektu boli Alois Balán a Jiří Grossmann. Obe budovy neskôr slúžili ako nemocnica s poliklinikou, sú národnou kultúrnou pamiatkou. 
V roku 2016 sa plánuje rekonštrukcia nemocnice, jej premena na rezidenčný komplex.
Juraj Beneš

Prof. Juraj Beneš (* 2. marec 1940, Trnava - † 11. september 2004, Bratislava) bol slovenský hudobný skladateľ, pedagóg, prodekan Hudobnej a tanečnej fakulty VŠMU v Bratislave, dvojnásobný držiteľ "Ceny Jána Levoslava Bellu" a "Ceny ministra kultúry SR".
Životopis.
Študoval hru na klavíri u Romana Rychlu na Konzervatóriu v Bratislave a kompozíciu u Jána Cikkera na Vysokej škole múzických umení v Bratislave. Po absolutóriu pôsobil desať rokov ako korepetítor v opere SND, neskôr prednášal na Katedre hudobnej výchovy Pedagogickej fakulty UK v Trnave a od roku 1984 prednáša hudobnú teóriu na Katedre hudobnej teórie Hudobnej fakulty VŠMU v Bratislave. V rokoch 1988 - 1991 bol dramaturgom Opery SND. Od roku 1989 je docentom na VŠMU, roku 1997 získal titul profesora na Janáčkovej akadémii múzických umení v Brne. V rokoch 1994 - 1998 bol predsedom Slovenskej sekcie ISCM. Benešove diela uviedli na viacerých zahraničných koncertných a divadelných pódiách (Grécko, Veľká Británia, Poľsko).
Juraj Beneš si už od svojich kompozičných začiatkov budoval osobitý jazyk, ktorý pôsobí dojmom bezstarostnosti, „znevažovania vážneho”, ktorý narúša konvencie osobitým spôsobom dramatického stvárnenia, narábania s ľudským hlasom, používaním netypických nástrojových zostáv. Literárny text, trvalý zdroj inšpirácie pre Juraja Beneša, sa v jeho javiskových dielach stáva celkom novou entitou, v ktorej mimo celostného významu pôsobí význam – ale i zvuk – izolovaných slov pôvodného Benešom rozdrobeného textu. V inštrumentálnych skladbách z posledného obdobia Beneš nahradil nadmernú expresívnosť dôrazom na architektonickú výstavbu kompozície a na rytmické a harmonické vzťahy. 
Okrem troch opier a Requiem je Beneš autorom desiatok skladieb pre orchester, pre komorné súbory, zborových, komorných vokálno-inštumentálnych i pre sólové nástroje. Venuje sa aj tvorbe pre deti. Skladby Juraja Beneša získali mnohé významné ocenenia doma (Cena J. L. Bellu, Cena ministra kultúry SR) i v zahraničí (v Arezze, na World Music Days v Aténach).
118P/Shoemaker-Levy

118P/Shoemaker-Levy je periodická kométa, ktorú objavili Carolyn Jean Spellman Shoemakerová, Eugene Merle Shoemaker a David H. Levy.
135P/Shoemaker-Levy

135P/Shoemaker-Levy je periodická kométa, ktorú objavili Carolyn Jean Spellman Shoemakerová, Eugene Merle Shoemaker a David H. Levy.
137P/Shoemaker-Levy

137P/Shoemaker-Levy je periodická kométa, ktorú objavili Carolyn Jean Spellman Shoemakerová, Eugene Merle Shoemaker a David H. Levy.Rozbila sa a zrazila sa s Jupiterom v roku 1994
145P/Shoemaker-Levy

145P/Shoemaker-Levy je periodická kométa, ktorú objavili Carolyn Jean Spellman Shoemakerová, Eugene Merle Shoemaker a David H. Levy.
Zora Czoborová

Mgr. Zora Czoborová, PhD. (* 25. január 1967, Bratislava) je slovenská fitneska.
Vyštudovala FTVŠ UK v Bratislave. Po skončení školy sa začala amatérsky venovať fitnesu a aerobiku. Majsterka sveta v aerobiku 1994 v Pretórii. V roku 1998 ukončila profesionálnu kariéru.
V roku 1997 otvorila športové centrum "ZORA FIT", kde pôsobila ako manažérka. Od roku 2000 vlastní fitnes "ZORACENTRUM".
Je autorkou viacerých náučných videokaziet s tematikou cvičenia. V roku 2005 vydala DVD zamerané na odstránenie bolesti chrbta a spevnenie svalového tonusu pod názvom ZORALATES.
Pravidelne organizuje FIT POBYTY pre pokročilých, ale aj úplných začiatočníkov, ktorí sa chcú naučiť správne technicky cvičiť najúčinnejšie cviky a zdravo stravovať.
Podieľala sa aj na úspechu slovenského reprezentanta a priekopníka v mužskom fitnese Daniela Meda.
Je vydatá, bezdetná.
Zoznam chemických článkov/B

Tento index bol automaticky vygenerovaný podľa tejto . Obsahuje 134 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ba.
BainitBakelitBalmerov skokBalmerova sériaBarbiturátBaritBASFBayer (podnik)Bazalkový olej
bá.
BáriumBáza (nukleová kyselina)Bázový pár
be.
Beilsteinov testBenediktiho činidloBenzaldehydBenzénBenzínBenzoan sodnýBenzonitrilBenzoylperoxidBenzylalkoholBerkéliumBernard KatzBerylBerýliumBET izotermaBeta rozpadBeta-alanínBeta-glukánBeta-laktámBeta-oxidáciaBeta-skladaný listBetakaroténBezkyslíkatá kyselinaBezpečnostné upozornenieBezsmertnovitBezštrbinový spektrograf
bi.
BielkovinaBifenoxBifenylBimetalBinárny diagram železo-uhlíkBindheimitBiodegradácia polymérovBiodegradovateľný polymérBioenergetikaBioetanolBioflavonoidBiogénny prvokBiochémiaBiokatalyzátorBiologický informačný systémBiomasa (energetika)BionaftaBiopalivoBioplastBioplynBiotínBisfenol ABisfenol A diglycidyléterBitúmenBiuretBizmut
bl.
Blok (periodická tabuľka)Blok dBlok fBlok gBlok pBlok s
bo.
Bočný reťazecBod ekvivalencieBod horeniaBohdan SzyszkowskiBohriumBohrov model atómuBohrov polomerBohuslav BraunerBoj proti škodcomBoltzmannova konštantaBoltzmannovo rozdelenieBoridovanieBoris Petrovič NikoľskijBornitBornova rovnicaBoseho-Einsteinov kondenzátBotulotoxínBoulangeritBournonitBowenova reakčná schémaBoylov-Mariottov zákon
bó.
Bór
br.
BrandholzitBranko StanovnikBrassinosteroidBraytonov cyklusBrent (ropa)Brian KobilkaBriketaBrilantná čierna BNBrilantná modrá FCFBrilantná zelená BSBritolit-(Y)BrochantitBromidBromid bárnatýBromid boritýBromid draselnýBromid fosforečnýBromid fosforitýBromid hlinitýBromid kademnatýBromid kremičitýBromid lítnyBromid ortutnatýBromid ortutnýBromid rubídnyBromid sodnýBromid striebornýBromid vápenatýBromid zinočnatýBromkrezolová purpurováBromovodíkBronzBrookitBrómBrómované spomaľovače horeniaBrómtymolová modráBrucínBrunírovanieBrzdová kvapalina
bu.
BulbokapnínBurelButanónBután
Zoznam chemických článkov/C

Tento index bol automaticky vygenerovaný podľa tejto . Obsahuje 74 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
c-.
C-4C-koniec
ca.
Cahnov-Ingoldov-Prelogov R,S-systémCalvinov-Bensonov cyklusCamerolaitCanon BP-511ACarl Auer von WelsbachCarl BoschCarl Ferdinand CoriCarl Wilhelm ScheeleCarnotov cyklusCarnotove princípyCarolyn Bertozziová
ce.
Celestín (minerál)CelobiózaCeluloidCelulóza (organická látka)Cementácia (oceľ)CementitCentracoCeruzitCervantitCetánové číslo
cé.
CérCésar MilsteinCézium
ci.
CinabaritCiničitan olovnatýCinnamaldehydCis-trans izomériaCitrát amónno-železitýCitrát lítnyCitrát trisodnýCitrát trivápenatýCitrátový cyklusCitrulín
cí.
CínCínový mor
cl.
Claisenova-Tiščenkova reakciaClaude-Louis BertholletClausiusova nerovnosť
co.
Color Developing Agent 3CopiapitCoulometerCoulometriaCovellit
cr.
CRISPRCronstedtit
cu.
Cukor (sladidlo)Curie (jednotka)Curieho teplotaCurium
cy.
Cyklický adenozínmonofosfátCyklický GMP-AMP syntázaCyklický guanozínmonofosfátCyklický guanozínmonofosfát-adenozínmonofosfátCykloalkánCykloalkénCykloalkínCyklohexánCyklopamínCyklus purínových nukleotidovCyklus s predĺženou expanziouCyril Norman HinshelwoodCystationínCystínCytidínCytidíndifosfátCytidíndifosfátglukózaCytidínmonofosfátCytidíntrifosfátCytokínCytozín
cz.
Czochralského metóda